Eindecker
Store norske leksikon,Samfunn,Forsvar og sikkerhet,Våpen og militært materiell,Militærfly,Jagerfly og kampfly
Eindecker er en uformell betegnelse på en serie Fokker monoplan-jagerfly som ble berømt 1. juli 1915 under første verdenskrig da den tyske løytnant Kurt Wintgen ødela et fransk fly med den første synkroniserte mitraljøse. Det vil si en mitraljøse som var koblet til en mekanisme som gjorde det mulig skyte mellom de roterende propellbladene ved å avbryte skuddtakten når et propellblad var foran løpet til mitraljøsen.
Serien bestod av i alt fire flytyper hvis formelle navn var henholdsvis Fokker E.I, E.II, E.III og E.IV. Tilsvarende monoplan-jagerfly med synkronisert mitraljøse var også produsert av Pfalz i mindre antall, som henholdsvis Pfalz E.I, E.II, E.IV, E.V og E.VI, hvorav Pfalz E.I var tatt i bruk fra oktober 1915. Historie Fokker E.I var basert på monoplanet Fokker M 5, som fløy første gang i 1914. E.I var det første flyet utrustet med en synkronisert mitraljøse, og ble levert fra juni 1915. Variantene Fokker E.II og E.III var basert på Fokker M 14, som var noe større og bygget etter militør standard, og forskjellen var at E.II hadde samme motor som E.I, en roterende syvsylindret stjernemotor med en ytelse på 80 hestekrefter, mens E.III var utstyrt med en roterende nisylindret stjernemotor med en ytelse på 100 hestekrefter. E.II ble levert fra juli 1915, men ble bare bygget i noen få eksemplarer før produksjonen gikk over til E.III, som var den mest produserte varianten. E.II som under overhaling fikk motoren erstattet med samme motor som E.III, fikk også navnet E.III. I alt ble omkring 150 E.III produsert, og flytypen var dominerende vinteren 1915 til 1916, men var våren 1916 helt utdatert. Fokker E.IV var større enn de tidligere variantene, hadde en en roterende 14-sylindret stjernemotor med en ytelse på 160 hestekrefter, og to synkroniserte mitraljøser. Flyet var tyngre og mindre manøvrerbart enn E.III, og bare noen få eksemplarer produsert Spesifikasjoner Varianten Fokker E.III var utstyrt med en roterende nisylindret stjernemotor med en ytelse på 100 hestekrefter, og flyet var utrustet med en synkronisert mitraljøse.  Vingespenn: 9,52 meter Lengde: 7,20 meter Lastet vekt: 610 kilogram Toppfart: 140 kilometer i timen Les mer i Store norske leksikon første verdenskrig luftmakt jagerfly fly flymotor